ועדת הכלכלה, כנסת 15, פרוטוקול מספר 426, 2002-03-04 11:30

אתי בנדלר: אינני קובעת באופן נחרץ שזה המצב.

אתי בנדלר: יש לזה פנים לכאן ולכאן, ואני מבקשת מהוועדה לערוך דיון כשהיושב-ראש יחליט.

אברהם פורז: מישהו רוצה להתייחס לנקודה הזאת?

אברהם פורז: לא.

אברהם פורז: נקרא את הסעיפים.

אברהם פורז: 1.

אברהם פורז: הגדרות בחוק זה – "החברה" – חברת החשמל לישראל בע"מ.

אברהם פורז: "עובד" – עובד החברה.

אברהם פורז: "עובד חדש" – עובד החברה שנתקבל לעבודה בחברה לאחר קבלתו של חוק זה.

אברהם פורז: "צריכת יתר" – צריכת חשמל העולה על פי שניים מהממוצע של צרכן ביתי בישראל, בהתאם לצו שיפרסם השר מעת לעת.

אברהם פורז: "השר" – שר התשתיות הלאומיות.

אברהם פורז: 2.

אברהם פורז: תשלום עבור צריכת יתר.

אברהם פורז: על אף האמור בכל הסכם, נוהג או הוראה אחרת – (1) עובד החברה שאינו עובד חדש יהיה חייב לשלם לחברה את מלוא המחיר בגין צריכת יתר של חשמל.

אברהם פורז: (2) עובד חדש יהיה חייב לשלם לחברה את מלוא המחיר בגין צריכת חשמל.

אברהם פורז: הסעיף הזה אומר שצריכת יתר זו צריכת חשמל העולה על פי שניים מהממוצע של צרכן ביתי בישראל בהתאם לצו שיפרסם השר מעת לעת והכוונה היא שעובד חברה ותיק יהיה חייב לשלם לחברה מעל כפל הצריכה הממוצעת.

אחמד טיבי: לפי הפרוטוקול סוכם שחבר הכנסת עמיר פרץ, יושב-ראש ההסתדרות, ייזום מפגש בין המנכ"ל ויושב-ראש ועד העובדים בהשתתפותי וזאת על-מנת לטפל בנושא אי-העסקת ערבים בחברת החשמל.

אחמד טיבי: הפגישה נקבעה לשבוע הבא.

אחמד טיבי: לכן אני מבקש שלא תהיה הצבעה היום.

איתן כבל: אני אומר לך שעד לרגע כניסתי לכאן אני מתלבט ולא בגלל לחצים או שיחות מסוימות.

איתן כבל: מה שמפריע לי כאן זה שני אלמנטים ואני רוצה לדעת איך אתה עוזר לי להתמודד עם השאלה הזאת.

איתן כבל: קודם כל, זה העניין של ההתערבות במערכות יחסי עבודה.

איתן כבל: חוק שכר מינימום אינו דומה כי חוק שכר מינימום קבע את ההתנהלות לגבי כלל המשק.

איתן כבל: אתה מדבר על עובדי חברת החשמל, אבל מה עם עובדי "אגד", ומה עם עובדי האוניברסיטאות?

איתן כבל: יש לי בעיה לבוא רק אל חברת החשמל.

איתן כבל: אני אומר לך שההצעה שלך הגיונית ואני אומר את זה לפני החברים המכובדים שיש להם הסכמי עבודה מזמן רוטנברג.

איתן כבל: אני חושב שראוי שנביא הצעה שהיא חובקת את כל המגזרים שיש להם הטבות.

עופר חוגי: בסך הכל מדובר בהטבה כספית שאנשים מקבלים אותה והשאלה אם הם משלמים עליה מס.

עמיר פרץ: אתה הטלת עלינו שתי משימות.

עמיר פרץ: קבעת לוח זמנים ואפשרת לנו לבדוק את הנושא עד חודש מאי.

עמיר פרץ: אני חושב שיש פה חוסר הגינות.

עמיר פרץ: אמרת לנו שיש שתי משימות כאשר הראשונה היא להגיע להסכם ולהביא אותו לוועדה, והשנייה, לנסות להגיע להסדר עם חבר הכנסת אחמד טיבי.

עמיר פרץ: יחד עם זאת אני חושב שהייתה כאן התחייבות לתת לנו זמן עד חודש מאי.

עמיר פרץ: אתה אומר שגם אם תהיה הצבעה נגד בוועדה, אתה מביא את זה למליאה.

עמיר פרץ: בכל מקרה מה שמעניין אותך זו ההצגה במליאה וחוץ מזה לא מעניין אותך כלום.

עמיר פרץ: הרי האסון הכי גדול שיקרה לך הוא אם החוק יעבור, כי מה תעשה בעוד חצי שנה?

עמיר פרץ: אני חושב שהייתה פה החלטה של הוועדה וצריך לכבד את חברי הוועדה ולתת לנו את הזמן כפי שהתחייבנו.

עמיר פרץ: תכננו כבר ישיבה עם אחמד טיבי ותכננו ישיבה עם ההנהלה.

עמיר פרץ: יכול להיות שלא נצליח, אבל איזה סיבה יש לא לתת לנו את האפשרות לבדוק?

אברהם פורז: הוחלט להעביר את הצעת החוק לקריאה ראשונה למליאת הכנסת.

אברהם פורז: תודה רבה.